ทำความสะอาดเครื่องกำจัดเศษอาหาร กำจัดกลิ่น ดูแลรักษาเครื่องกำจัดเศษอาหาร
ถ้ามีอาหารอยู่ในเครื่องกำจัดเศษอาหารเยอะ คุณก็ต้องเอาออกมาก่อนที่จะเริ่มทำความสะอาด ขั้นแรกคือคุณต้องปิดฟิวส์ที่จ่ายกระแสไฟให้เครื่องกำจัดเศษอาหารก่อนเพื่อให้แน่ใจว่ามันจะไม่เปิดใช้งานขณะทำความสะอาด หรือคุณอาจจะถอดปลั๊กที่อยู่ใต้ซิงค์ก็ได้ แล้วแต่ว่าเครื่องกำจัดเศษอาหารของคุณเป็นแบบไหน  ใช้คีมเอาเศษอาหารที่ติดอยู่ออก (คุณอาจจะต้องเอาไฟฉายส่องลงไปถึงจะเห็น) ระวังอย่าให้เครื่องบดเสียหาย  อย่าเอามือล้วงลงไปในเครื่องกำจัดเศษอาหารเด็ดขาด แต่ถ้าจำเป็นต้องเอามือล้วงลงไปจริงๆ ก่อนอื่นต้องเช็กให้ดีอีกทีว่าเครื่องบดไม่ได้เปิดอยู่ ปลอดภัยไว้ก่อน เพราะใบมีดมันค่อนข้างคม การเปิดน้ำให้น้ำไหลลงไปที่เครื่องกำจัดเศษอาหารช่วยกำจัดคราบหรือสิ่งสกปรกที่ไม่ฝังแน่นได้ อุดจุกเครื่องกำจัดเศษอาหาร บีบน้ำยาล้างจานลงไป แล้วเปิดน้ำร้อนจนกว่าน้ำจะขังอยู่ในซิงค์ประมาณ 2-4 นิ้ว เสียบปลั๊กแล้วเปิดเครื่องกำจัดเศษอาหารเพื่อปล่อยให้น้ำไหลผ่าน  คุณต้องใช้น้ำร้อน ไม่ใช่น้ำเย็น เพราะน้ำร้อนจะทำให้น้ำมันหรือคราบมันในท่อละลายและไหลไปตามน้ำ การล้างท่อแบบนี้ได้ผลดีกว่าการเปิดน้ำก๊อกทิ้งไว้เฉยๆ เพราะมันสามารถล้างเครื่องกำจัดเศษอาหารได้ทั่วและกำจัดสิ่งหมักหมมที่สะสมอยู่ในเครื่องได้ การปั่นน้ำแข็งก้อนกับเกลือในเครื่องกำจัดเศษอาหารเป็นวิธีกำจัดกากและเศษอาหารฝังแน่นที่ติดอยู่ตรงส่วนที่บดเศษอาหารได้ ใส่น้ำแข็ง 2 ถ้วยลงไปในเครื่องกำจัดเศษอาหาร ตามด้วยเกลือหิน 1 ถ้วย  เปิดเครื่องกำจัดเศษอาหาร เปิดน้ำเย็น แล้วปล่อยให้ใบมีดปั่นน้ำแข็งกับเกลือเข้าด้วยกัน  ถ้าจะไม่ใช้น้ำแข็งกับเกลือหิน ก็ให้นำน้ำส้มสายชูขาวไปแช่ช่องฟรีซให้กลายเป็นน้ำแข็งก้อนแล้วนำไปใส่ในเครื่องกำจัดเศษอาหารแทน  นอกจากจะเป็นการทำความสะอาดตัวเครื่องแล้ว การปั่นน้ำแข็งก้อนยังช่วยลับใบมีดและกำจัดกลิ่นที่ไม่พึงประสงค์ด้วย คุณจะทำความสะอาดด้านในของเครื่องกำจัดเศษอาหารด้วยมือโดยการใช้แปรงสีฟันเก่าๆ หรือแปรงขัดสำหรับทำความสะอาดเครื่องกำจัดเศษอาหารก็ได้ ถ้าเป็นไปได้ให้เอาตะแกรงบนท่อระบายน้ำออกก่อน เพราะจะช่วยให้เห็นคราบสกปรกและทำความสะอาดง่ายขึ้น วิธีธรรมชาติที่ช่วยทำความสะอาดเครื่องกำจัดเศษอาหารและทำให้ครัวมีกลิ่นหอมสดชื่นก็คือ การนำเปลือกผลไม้ตระกูลส้ม 1 กำมือไปบดเป็นชิ้นเล็กๆ จะเป็นส้ม เลมอน เกรปฟรุต หรือมะนาวก็ได้ กรดซิตริกในเปลือกจะช่วยทำความสะอาดใบมีดและกำจัดกลิ่น หลังจากนั้นให้ใส่เครื่องเทศ น้ำมันโรสแมรี หรือน้ำมันดอกลาเวนเดอร์เพื่อให้กลิ่นสดชื่นยิ่งขึ้น เบกกิ้งโซดากับน้ำส้มสายชูเป็นคู่หูเรื่องการกำจัดกลิ่น โรยเบกกิ้งโซดาครึ่งถ้วยลงในท่อระบายน้ำ จากนั้นค่อยๆ รินน้ำส้มสายชูขาวตามลงไป มันจะมีเสียงฟู่และเป็นฟอง ทิ้งไว้ 5 - 10 นาทีแล้วค่อยล้างด้วยน้ำร้อนจัดหรือน้ำเดือดโดยเปิดเครื่องกำจัดเศษอาหารให้ทำงานไปด้วย สารฟอกขาวฆ่าเชื้อโรคได้อย่างมีประสิทธิภาพและทำความสะอาดท่อระบายน้ำได้อย่างรวดเร็ว แต่อย่าใช้มากเกินไปเพราะมันจะทำให้คราบสกปรกยิ่งฝังแน่นในเครื่องกำจัดเศษอาหาร ซึ่งจะทำให้ล้างออกยากกว่าเดิม  เจือจางสารฟอกขาวที่เป็นน้ำ 1 ช้อนโต๊ะลงไปในน้ำ 1 แกลลอน แล้วค่อยๆ รินลงในเครื่องกำจัดเศษอาหาร ทิ้งไว้ 1 หรือ 2 นาที จากนั้นเปิดน้ำร้อนแล้วปล่อยให้น้ำไหลลงไปหลายๆ นาทีเพื่อชะสารฟอกขาวออกให้หมด สารบอแรกซ์เป็นผลิตภัณฑ์ทำความสะอาดจากธรรมชาติที่ปลอดภัยที่จะช่วยทำความสะอาดเครื่องกำจัดเศษอาหารได้อย่างมีประสิทธิภาพและลดกลิ่นหมักหมม ใส่สารบอแรกซ์ลงไปในเครื่องกำจัดเศษอาหาร 3 หรือ 4 ช้อนโต๊ะ ทิ้งไว้ 1 ชั่วโมง จากนั้นเปิดน้ำร้อนจัดหรือน้ำเดือดลงไป กฎข้อแรกของการใช้เครื่องกำจัดเศษอาหารก็คือ อย่าใส่สิ่งที่ไม่สามารถย่อยสลายได้ลงไปในนั้น เครื่องกำจัดเศษอาหารไม่ใช่ถังขยะ และการใช้เครื่องกำจัดเศษอาหารกำจัดขยะที่ไม่เหมาะสมคือที่มาของหายนะ คุณสามารถลดโอกาสที่เครื่องกำจัดเศษอาหารจะเสียหายและลดเวลาทำความสะอาดได้ด้วยการใส่เฉพาะอาหารที่ย่อยสลายได้ลงไปในเครื่องเท่านั้น สิ่งที่ไม่ควรใส่ลงไปในเครื่องกำจัดเศษอาหารได้แก่ :  เศษอาหารที่เป็นเส้นใย เช่น เปลือกหอมหัวใหญ่ เปลือกข้าวโพด อาร์ติโชก และแท่งเซอลารี เพราะมันจะไปพันกันอยู่ในมอเตอร์ ให้เอาไปทำปุ๋ยหมักแทน เศษอาหารที่เป็นแป้ง เช่น เปลือกมันฝรั่ง เพราะแป้งอาจจะเกาะตัวเป็นก้อน ทำให้ใบมีดของเครื่องกำจัดเศษอาหารติดขัด อาหารที่บวมน้ำ เช่น ข้าวหรือพาสต้า เพราะมันอาจจะบวมน้ำแล้วไปอุดท่อระบายน้ำได้ ผงกาแฟก็อุดท่อระบายน้ำได้เช่นกัน แต่คุณสามารถบดเศษอาหารบางอย่าง เช่น เปลือกไข่ ก้างปลาหรือกระดูกไก่ชิ้นเล็กๆ และเม็ดผลไม้เม็ดเล็กๆ ได้ เพราะมันจะช่วยทำความสะอาดเครื่องกำจัดเศษอาหาร ข้อผิดพลาดอย่างหนึ่งที่หลายคนมักจะทำก็คือ การปิดเครื่องกำจัดเศษอาหารทันทีที่เสียงบดหายไป จริงๆ แล้วคุณควรเปิดเครื่องกำจัดเศษอาหารไว้ก่อน (โดยเปิดน้ำทิ้งไว้ด้วยหลายๆ วินาทีหลังจากที่เสียงบดหายไปแล้ว เพรามันอาจจะยังมีเศษเล็กเศษน้อยที่ยังไม่หลุดออกไปอยู่ในเครื่อง) คุณไม่ควรเทน้ำมัน คราบมัน หรือไขมันลงไปในเครื่องกำจัดเศษอาหาร เพราะไขมันจะสะสมอยู่ในเครื่อง ทำให้มอเตอร์ทำงานช้าลงและไปเกาะตามท่อทำให้ท่อระบายน้ำอุดตัน พยายามใช้กระดาษทิชชู่ซับมันเช็ดคราบมันจากกระทะและถาดอบให้ได้มากที่สุดก่อนนำไปล้าง คุณสามารถป้องกันไม่ใช้เศษอาหารชิ้นใหญ่ติดอยู่ในเครื่องกำจัดเศษอาหารได้ด้วยการหั่นเป็นชิ้นเล็กๆ ก่อน ซึ่งวิธีนี้ใช้ได้กับผักผลไม้หรืออะไรก็ตามที่คุณคิดว่าเครื่องน่าจะบดยาก
นำเศษอาหารที่อยู่ข้างในออกก่อน. เปิดน้ำ. ใช้น้ำแข็งก้อนกับเกลือ. ใช้แปรงสีฟันเก่าๆ หรือแปรงขัด. ใช้เปลือกผลไม้ตระกูลส้ม. ใช้เบกกิ้งโซดากับน้ำส้มสายชู. ล้างด้วยสารฟอกขาวเล็กน้อย. ใช้สารบอแรกซ์. ใส่เฉพาะเศษอาหารที่ย่อยสลายได้ลงไปเท่านั้น. หลังใช้เสร็จแล้วอย่าเพิ่งปิดเครื่องทันที. อย่าทิ้งไขมันลงไปในท่อระบายน้ำ. หั่นเศษอาหารชิ้นใหญ่ออกเป็นชิ้นเล็กๆ.
https://www.wikihow.com/Clean-Your-Garbage-Disposal https://www.wikihow.com/Clean-Your-Garbage-Disposal https://www.wikihow.com/Clean-Your-Garbage-Disposal
Cleaning Your Garbage Disposal Eliminating Odors Maintaining Your Garbage Disposal